116 
dommelige Udvæksters Fremkomst som et Udslag af Atavismus. 
Som Holdepunkt for denne sin Anskuelse betragter han blandt 
andet Resultatet af følgende interessante Forsøg. 
Fjernes hos f. Eks. visse Palaemon- eller Palinurus -Arter paa 
den distale Ende af et Stilkøje et kalotformet Parti og trækkes 
Øjengangliet ud af det dannede Saar ved Hjælp af en Pincet, faas 
et antennelignende Regenerat paa den bibeholdte Øjenstilk. 
Herbst mener herved at have bevist, at de samme Celler i 
Øjenstilken, alt eftersom de er udsatte for den formative Indflydelse 
af Ganglion opticum eller ej, formaar at regenerere henholdsvis et 
nyt Øje eller — naar Regeneration da overhovedet indtræder — et 
helt andet Organ, en Antennula. 
I 1910 har H. Przibram (7) samlet et større Antal 
Homoeosistilfælde sammen fra Litteraturen; hertil føjer han selv 
enkelte nye Eksempler. Her skal kun nævnes, at Przibram 
beskriver, refererer og til Dels afbilder en hel Række Tilfælde hos 
Lepidopterer ( Zygaena , Cucullia, Adela ) og et enkelt fra en Cole- 
opter-Slægt ( Prionus ). I et Skema er endvidere samtlige Tilfælde 
hos saavel Krebsdyr som Insekter samlede paa en let overskuelig 
Maade. 
De Tilfælde, som har særlig Interesse for det foreliggende 
Arbejde, skal nærmere fremdrages i Slutningen af Afhandlingen. 
Stor Interesse knytter der sig til de Regelmæssigheder, som 
Przibram søger at udfinde midt i Mængden af de tilsyneladende 
ganske uensartede Fænomener, som gaar under Betegnelsen Homoeosis. 
Han søger herved at bringe os nærmere Forstaaelsen af Homoeosis- 
fænomenet og at finde et Grundlag for en eksperimentel Bearbejdelse 
af det foreliggende Materiale, uden hvilken det næppe vil blive 
muligt at bevise de fremsatte Hvpotheser om de homoeotiske Dan¬ 
nelsers Opstaaen m. m. 
I 1896 havde Wheel er (8) inddelt Homoeosis i substitutiv 
og adventiv. Przibram bibeholder nu denne Inddeling under 
Tilføjelse af en tredie Form, translativ Homoeosis. 
De tre Grupper karakteriseres paa følgende Maade: 
